มาตอนแรกไม่ได้อ่านรีวิวของท่านอื่นมาก่อน เลยคิดว่าอาหารจะมีแค่ประเภทสลัดเน้นผักอย่างเดียว แต่พอลองเปิด wongnai สั่งตามลายแทงของท่านอื่นดู พบว่าไม่ผิดหวังเลยที่ขับรถออกมาไกลพอสมควร จานแรกที่ได้ลองชิมคือ ซี่โครงสะพานโค้ง เห็นแล้วตกใจตอนพนักงานมาเสริฟเพราะจานใหญ่มากๆ ( size L ราคา 365 บาท ) ซี่โครงหมักได้นุ่ม ไม่เหนียวเลยแม้แต่นิดเดียว ราดด้วยน้ำซอส ชุ่มฉ่ำหวานกำลังดี มี french fries แกล้ม พร้อมกับสลัดผักรวมอีกครึ่งจาน จริงๆแล้วจานนี้แทบจะทานสองคนอิ่มได้เลย จานที่สองก็คือ สปาเกตตี้ คาโบนารา  ถือว่าปานกลาง รสชาติมาตรฐานร้านอาหารทั่วไป ไม่โดดเด่นแตกต่างมากนัก (ราคา 165 บาท )  จานที่ 3 คือ ชีสทอด ที่ทอดได้กรอบนอก หนึบใน อร่อย เสริฟพร้อมกับสลัดผักและสับปะรด สรุป: โดยรวมจัดว่าเยี่ยม ทั้งรสชาติและปริมาณ บรรยากาศของร้านจัดได้สวย มีทั้ง ห้องแอร์ และ outdoor พนักงานบริการดี สั่งอาหารได้เร็วไม่ต้องรอนาน ที่จอดรถมีเยอะพอสมควรแต่ไม่เยอะนัก อาจต้องจอดไกลพอสมควร